Senegalo vyrų futbolo rinktinė
Senegalo vyrų futbolo rinktinė (pranc. Équipe de football du Senegal) – Senegalui atstovaujanti futbolo komanda, kontroliuojama Senegalo futbolo federacijos. Rinktinė dalyvavo 3 pasaulio futbolo čempionatuose ir daugelyje Afrikos čempionatų. Didžiausias komandos laimėjimas – 2021 (2022 m.) laimėta Afrikos Tautų taurė. Namų rungtynes žaidžia Leopoldo Sedaro Sengoro stadione (Dakaras). Afrikos Tautų taurės turnyro varžybose 2002 m. senegaliečiai tik po atkaklios kovos ir baudinių serijos nusileido Kamerūno rinktinei. 2019 m. taip pat pasiekė finalą, bet pralaimėjo alžyriečiams, o 2021 m. finale, po baudinių serijos, įveikė Egiptą. Komandos pravardė – „Terangos liūtai“ (pranc. Lions de la Téranga).